Motivul pentru care un dentist a fost condamnat la 12 ani de închisoare: "A fost nechibzuit, narcisist și nebunesc“.
Un dentist care efectua extrageri de dinți de pe un hoverboard a fost condamnat la 12 ani de închisoare. "Te iert pentru asta, dar există o lecție valoroasă pe care va trebui să o înveți“, a spus judecătorul. "Noul standard de îngrijire“ îl va costa 12 ani de libertate și 10 ani de meserie.
Un fost dentist care a fost filmat extrăgând dintele unui pacient în timp ce stătea pe un hoverboard a fost condamnat la 12 ani de închisoare, scrie CNN. Seth Lookhart are 35 de ani și a fost acuzat de 46 de infracțiuni în ianuarie, inclusiv fraudă de asistență medicală, practică ilegală a stomatologiei și punerea în pericol fără sens a pacienților.Judecătorul Michael Wolverton l-a condamnat pe Lookhart la 20 de ani de pușcărie, din care 8 cu suspendare. Asta înseamnă că Seth va trebui să stea 12 ani după gratii. Pe lângă asta, i s-a interzis dreptul de a practica stomatologie pentru 10 ani.Lookhart a cerut scuze pentru acțiunile sale, citind un discurs: "Uitându-mă în urmă, nu pot spune exact când am început să deraiez. În timp ce fără îndoială am reușit să ajut mulți oameni la nevoie, știu că aș fi putut și ar fi trebuit să îmi mențin o disciplină și concentrare mai bună în timp ce servesc interesele unui grup de pacienți pe care am ajuns să îl iubesc.“A mai susținut că s-a schimbat și a cerut curții să își reconsidere decizia: "Știu că aș putea să devin cea mai bună versiune a mea, iar în schimb să îmi servesc familia și comunitatea așa cum pot mai bine dacă mi-ar fi aprobat privilegiul și speranța unei noi șanse la viață, practicând stomatologie și trăind printre cei pe care îi iubesc.“Reacția judecătoruluiCa răspuns la acest discurs, judecătorul Wolverton a spus: "Cred că tot ce ai făcut a fost atât de nechibzuit, narcisist și nebunesc. Te iert pentru asta, dar există o lecție valoroasă pe care va trebui să o înveți.“Cazul lui a căpătat popularitate în 2017, când un filmuleț pe care l-a trimis mai multor persoane îl înfățișa extrăgând un dinte în timp ce stătea pe un hoverboard. Lookhart descria această acțiune ca fiind "un nou standard de îngrijire“.